ብዙ አዳጊ አገሮች፣ ከምግብ ዋስትና ጋር በተያያዘ 3 አስጨናቂ ሸክሞች በጫንቃቸው ላይ ማረፋቸውን የተባበሩት መንግሥታት ድርጅት ያወሳል። ፈተናዎቹም ሆኑ ሸክሞቹ፤ ፤ በቂ ምግብ አለማግኘት ወይም ረሃብ፤ የአልሚ ምግቦችና ቪታሚኖች እጥረት፣ እንዲሁም ለጤና ጠንቀኛ የሆነ ውፍረት ናቸው። ፈተናዎቹ ላቅ ያለ ገቢ ባላቸው አገሮች የሚከሠቱበት ሁኔታም አለ። ለምሳሌ ያህል ከመጠን ባለፈ የሚወፍር ልጅም በሥውር ረሃብ የሚጠቃ ሊሆን ይችላል። ከትናንት በስቲያ የወጣው ዘገባ ፣ በዓለም ዙሪያ የረሃብተኞች ቁጥር በ 37 ሚሊዮን ገደማ ዝቅ ብሏል የሚል ነው። ይሁንና በዓለም አቀፍ ደረጃ የየሃገራቱን ረሃብተኞች መጠን በሠንጠረዥ የሚያስረዳው በእንግሊዝኛ Global Hunger Index የጀርመኑ «ቬልትሁንገርሂልፈ» እና በዋሽንግተን የሚገኘው ዓለም አቀፉ የምግብ አያያዝ የምርምር ተቋም፤ 805 ሚሊዮን ገደማ ሕዝብ በምግብ እጦት የተጠቃ ሲሆን ከ 2 ቢሊዮን በላይ ህዝብም በቪታሚንና ማዕድናት ከፍተኛ እጥረት የተጎሣቆለ ነው ይላሉ። እንደ ጋና ታይላንድና ቪየትናም የመሳሰሉ ሃገራት ረሃብን በመታገል ተደናቂነትን ሲያተርፉ፤ ውዝግብ ባልተለያቸው ሃገራት በተለይ ለምሳሌ ያህል በመካከለኛው ምሥራቅና ፤ የኢቦላ ተኅዋሲ ሰለባዎች በሆኑኅ 3 የምዕራብ አፍሪቃ አገሮች ሁኔታው ፍጹም አሉ ታዊ ነው። ለምሳሌ ያህል ጋዛ!
